**CAIET DE SARCINI**

**privind achiziţia serviciilor de auditare a**

**SITUAȚIILOR financiare întocmite de**

**Î.S. „Moldelectrica”**

**pentru anul fiscal 2025**

1. **CONTEXT SPECIFIC**
   1. Legea Republicii Moldova nr. 246/2017 cu privire la întreprinderea de stat și întreprinderea municipală prevede auditul obligatoriu al situațiilor financiare anuale ale entităților mari.
   2. Banca Europeană pentru Reconstrucție și Dezvoltare (BERD), Banca Europeană de Investiții (BEI), precum și Asociația Internațională pentru Dezvoltare (AID) au oferit Guvernului Republicii Moldova împrumuturi destinate reabilitării și dezvoltării rețelelor electrice de transport ale Î.S. „Moldelectrica”. Urmare realizării activităților respective, va spori capacitatea şi se va îmbunătăți siguranța sistemului de transport al energiei electrice în Republica Moldova, fapt ce va permite alinierea sistemului de transport al energiei electrice la standardele ENTSO-E.

Executarea proiectelor şi răspunderea pentru implementarea acestora este pusă în seama Î.S. “Moldelectrica”.

1. **INFORMAȚII RELEVANTE**
   1. La momentul elaborării prezentului Caiet de sarcini, Î.S. „Moldelectrica”, conform Legii nr.246 din 22.11.2017 cu privire la întreprinderea de stat și întreprinderea municipală, este obligată să auditeze situațiile financiare anuale.
   2. Concomitent, în calitate de executant al proiectelor de reabilitare și dezvoltare a rețelelor electrice de transport, suplimentar obligațiunilor generale stipulate în acordurile de finanțare, Î.S. „Moldelectrica” va asigura anual, până la rambursarea întregii sume a împrumutului către Donatori, auditarea de către un auditor independent a rapoartelor sale financiare.
   3. Date despre Beneficiarul serviciilor achiziționate:

Întreprindere de Stat „Moldelectrica”

Sediul: str. Vasile Alecsandri 78, mun. Chișinău, Republica Moldova, MD-2012,

Tel: +373 22 22 22 70; fax +373 22 25 31 42.

Obiectul principal de activitate: acordarea serviciului de transport al energiei electrice prin rețelele electrice de transport de înaltă tensiune.

Capitalul statutar: 439 mil lei

Numărul mediu de personal: 1224 persoane.

Cifra de afaceri: se estimează la 1477,8 milioane lei.

* 1. Date despre Plătitor:

Unitatea Consolidată pentru Implementarea și Monitorizarea Proiectelor în domeniul Energeticii (UCIPE), cod fiscal 1023601000072 (Client/Plătitor) cu sediul principal în Republica Moldova, mun. Chișinău, MD-2068, str. Alecu Russo l, blocul A l, oficiul 163, MD-2068, va fi responsabil de achitarea livrabilelor prezentate de către Consultant și aprobate de către Beneficiar, în limitele surselor financiare disponibile în Acordului de finanțare nr. 6380-MD, pentru serviciile de audit a situațiilor financiare întocmite de Î.S. Moldelectrica.

În cazul în care valoarea cheltuielilor asumate prin intermediul contractului de prestări servicii de audit va depăși limita fondurilor disponibile în Împrumutul nr.6380-MD pentru această activitate, Î.S. „Moldelectrica” își va asuma obligația să acopere din surse proprii costul livrabilelor neacoperite.

* 1. Denumirea serviciilor achiziționate

Serviciile achiziționate se încadrează în Clasificatorul activităților din Economia Moldovei (CAEM-2), secțiunea M, clasa 69.20 “Activități de contabilitate și audit financiar; consultanta în domeniul fiscal”.

* 1. Date privind procedura aplicată

Ținând cont de prevederile Regulamentului cu privire la modul de selectare a societăților de audit şi termenii de referință pentru auditarea situațiilor financiare anuale ale întreprinderilor de stat şi societăților pe acțiuni în care cota statului depășește 50% din capitalul social, aprobat prin Hotărârea Guvernului nr.875/2015, selectarea entității de audit se efectuează prin concurs.

* 1. Cerințe față de serviciile achiziționate

1. Entitatea de audit va corespunde criteriilor specificate în următoarele acte legislative/regulamente:
   * Legea nr. 271/2017 privind auditul situațiilor financiare;
   * Standardele Internaționale de audit;
   * Codul etic al profesioniștilor contabili;
   * Hotărârea Guvernului nr. 875/2015 pentru aprobarea Regulamentului cu privire la modul de selectare a societăților de audit şi termenii de referință pentru auditarea situațiilor financiare anuale ale întreprinderilor de stat şi societăților pe acțiunii în care cota statului depășește 50% din capitalul social;
2. Entitatea de audit va cunoaște sistemul de reglementare normativă a contabilității:
   * Legea contabilității şi raportării financiare nr. 287/2017;
   * Standardele Internaționale de Raportare Financiară (SIRF);
   * Alte acte normative, indicații metodice.
   1. Cerințe de raportare

Urmare desfășurării auditului financiar, auditorul independent va prezenta următoarele documente/livrabile:

* **Raportul auditorului independent privind auditarea situațiilor financiare anuale ale Î.S. „Moldelectrica” pentru Anul Fiscal 2025, în sistemul SIRF, întocmit în conformitate cu Standardele Internaționale de Audit;**
* **Scrisoarea către conducere (către management);**
* **Scrisoarea de confirmare privind corespunderea indicatorilor financiari față de valorile stipulate în Acordurile de finanțare;**
* **Declarația cu privire la tranzacțiile financiare efectuate între Î.S. „Moldelectrica” și fiecare din Sucursalele și Afiliații săi.**

În scopul furnizării respectivelor documente către organismele financiare internaționale în cadrul implementării acordurilor de finanțare, Raportul de audit, întocmit în corespundere cu Standardele Internaționale de Audit, situațiile financiare ale Î.S. „Moldelectrica” și celelalte documente (scrisoarea pentru management, etc.), se vor perfecta în limba de stat a Republicii Moldova şi în limba engleză, a câte 5 exemplare de fiecare.

1. **COSTURILE OFERTEI ŞI ALTE CONDIŢII SPECIALE**
   1. Costurile serviciilor (din ofertă) vor fi acoperite din sursele creditului oferit de AID în baza Acordului de finanțare nr. 6380-MD pentru implementarea Proiectului de Dezvoltare a Sistemului Electroenergetic și vor fi exprimate în moneda națională (lei moldovenești). Serviciile vor fi scutite de TVA cu drept de deducere în conformitate cu Anexa nr. 2 la HG 246/2010. În cazul eventualei prelungiri de către Părți a termenului de prestare a serviciilor pentru a acoperi auditul anilor fiscali 2026-2027, dacă valoarea cheltuielilor asumate prin intermediul contractului de consultanță va depăși limita fondurile disponibile în Împrumutul nr. 6380-MD pentru auditul 2026-2027, Î.S. ”Moldelectrica” va achita din surse proprii costul livrabilelor neacoperite. Limite de cheltuieli, și respectiv responsabilul financiar urmează a fi stabilit în contract.
   2. Termenele şi ratele favorabile de achitare: 10% - la începutul auditului; 90% - la prezentarea documentelor/livrabilelor finale specificate în pct. 2.8.
   3. Auditul se va realiza până la 31.03.2026, asigurând prezentarea rezultatelor auditului către Executivul întreprinderii, nu mai târziu de 15.04.2026.
   4. Termenul de elaborare / prezentare urmează a fi respectat de către entitatea de audit selectată, cu condiția ca Î.S. „Moldelectrica” să asigure prezentarea către entitatea de audit a situațiilor financiare (inclusiv a notelor explicative) necesare pentru exercițiul auditului financiar pentru anul 2025 nu mai târziu de 15 martie 2026.
2. **CERINŢE PRIVIND DEPUNEREA OFERTELOR** 
   1. Scrisoarea de Ofertă, întocmită conform prevederilor Regulamentului cu privire la modul de selectare a societăților de audit și termenii de referință pentru auditarea situațiilor financiare anuale ale întreprinderilor de stat și societăților pe acțiuni în care cota statului depășește 50% din capitalul social, va fi prezentată în plic/pachet sigilat, pe care se va menționa:
   * adresa Beneficiarului;
   * referința la invitația de participare;
   * mențiunea **“A NU SE DESCHIDE ÎNAINTE DE ŞEDINŢA DE DESCHIDERE A OFERTELOR”;**
   * numele ofertantului.
   1. Oferta se întocmește în limba de stat a Republicii Moldova.
   2. Oferta va stipula disponibilitatea de a colabora cu organismele financiare internaționale și alți creditori internaționali cu care întreprinderea va avea rapoarte contractuale.
   3. Oferta se adresează Î.S. “Moldelectrica” și se prezintă (se expediază) pe adresa: mun. Chișinău, MD-2012, str. V. Alecsandri 78, Serviciul secretariat și protocol.

În procesul de selectare vor fi considerate următoarele entități internaționale de audit independent, ofertele cărora vor fi primite și înregistrate de către Î.S. “Moldelectrica” până la termenul-limită stabilit – 01 august 2025, ora 16:00 (ora locală);

1. KPMG Moldova S.R.L;
2. PriceWaterhouseCoopers Audit S.R.L.;
3. Deloitte Audit S.R.L.;
4. Ernst & Young S.R.L.;
5. GRANT THORNTON S.R.L.
6. S.R.L. MOORE STEPHENS KSC
7. Baker Tilly Klitou & Partners S.R.L.

Lista entităților de audit independent a fost întocmită în temeiul prevederilor acordurilor de finanțare a proiectelor de reabilitare și dezvoltare a rețelelor electrice de transport ale Î.S. “Moldelectrica”.

1. **SELECTAREA OFERTANTULUI CÂŞTIGĂTOR**

La selectarea entităților de audit vor avea prioritate acele societăți, care cunosc sistemul electroenergetic și posedă experiență în auditarea întreprinderilor din domeniul respectiv.

În baza criteriilor stipulate în prezentul Caiet de sarcini, Consiliul de administrație al întreprinderii va evalua și selecta societățile de audit în scopul determinării ofertanților/candidaților care au acumulat scorul maxim de calificare aferent primelor două poziții.

În termen de 3 zile de la data confirmării câștigătorului de către Fondator, Î.S. “Moldelectrica” va expedia ofertantului care a acumulat punctajul maxim de calificare o notificare cu privire la acceptarea ofertei;

Î.S. “Moldelectrica” va încheia un contract cu prestatorul de servicii, a cărui ofertă corespunde tuturor criteriilor specificate în prezentul Caiet de sarcini;

În cazul în care, în procesul perfectării contractului se stabilește că ofertantul câștigător nu garantează elaborarea/executarea serviciului/volumului solicitat, Beneficiarul își rezervă dreptul să propună încheierea contractului de audit cu ofertantul care a acumulat următorul punctaj maxim de calificare.

1. **SEMNAREA CONTRACTULUI**

După înștiințarea cu privire la acceptarea ofertei, Î.S. „Moldelectrica” va prezenta câștigătorului contractul de prestare a serviciilor de auditare spre semnare.

În termen de 5 zile de la notificarea cu privire la acceptarea ofertei, entitatea de audit independentă – câștigătoarea concursului și Beneficiarul – Î.S. “Moldelectrica” se obligă să semneze contractul de prestare a serviciilor de auditare. Contractul se consideră încheiat la data semnării acestuia de către ambele părți.

1. **INFORMAŢIA DESPRE OFERTANT ŞI CERINȚELE DE CALIFICARE**

Oferta de participare la concurs se întocmește pe blancheta cu antet a entității de audit în limba de stat, cu număr de înregistrare și data emitentă și va conține următoarea informație:

* + denumirea și sediul entității de audit, telefoanele de contact, poșta electronică, rechizitele bancare;
  + extras din Registrul public al entităților de audit, cuprinzând informația prevăzută la art. 10, alin. (2) lit. c)–f), h)–j) a Legii nr. 271/2017 privind auditul situațiilor financiare;
  + descrierea succintă a activității entității de audit, cu prezentarea experienței auditorilor angajați;
  + numărul misiunilor de audit și tipurile de entități auditate (în special în sistemul electroenergetic) pentru ultima perioadă de gestiune de 3 ani, precum și, după caz, suma pagubelor materiale cauzate acestora;
  + perioada de efectuare a auditului, cu respectarea termenelor indicate de către entitate;
  + termenul de prezentare a rapoartelor auditorului;
  + numărul minim al auditorilor care vor efectua auditul situațiilor financiare anuale;
  + confirmarea dacă entitatea de audit, precum și auditorii din cadrul entității de audit, nu au sancțiuni aplicate în urma controlului extern al calității lucrărilor de audit pentru perioada de gestiune precedentă, fapt confirmat de către Consiliul de supraveghere a activității de audit;
  + modul de asigurare a riscului de audit, conform prevederilor art. 26 al Legii nr. 271/2017 privind auditul situațiilor financiare;
  + lipsa relațiilor de afiliere cu întreprinderea și/sau persoanele cu funcții de răspundere ale entității;
  + onorariul de audit (cu indicarea taxei pentru serviciile de consultanță), care va include toate cheltuielile de misiune și cheltuielile suportate pentru efectuarea auditului și profiturile ofertantului, precum și orice obligație fiscală care ar putea fi impusă acestuia;
  + disponibilitatea de a colabora cu întreprinderea pentru o perioadă de 3 ani și modul de formare a prețului la serviciile de audit pentru următorii ani;
  + semnătura conducătorului.